গাফফার চৌধুরী আমার পছন্দের লেখকদের তালিকায় পড়েন না, কিন্তু তাকে ঘাতক দালালদের নেতা যুদ্ধাপরাধী গোলাম আযমের সাথে তুলনা করার আগে সম্ভবত দু’বার ভাববো। আর যারা এই দুই শ্রেনীর মধ্যে কোন পার্থক্য খুঁজে পান না (বা পেতে চান না), তাদের সাথে কোনও আলোচনায় যাওয়াটাও মনে হয় সময়ের অপচয়। আমার কল্পিত “রাজনৈতিক মুখোশ” উম্মোচনে আপনার উল্লাস দেখে এই দুঃসময়েও হাস্যরসের খোরাক জোগানোর আপনার এই মহৎ প্রচেষ্টাটুকুর জন্য অন্তত সাধুবাদ। সেই সাথে মুখোশবিদ্যায় আপনার মত একজন বিশেষজ্ঞ পারদর্শীর কাছ থেকে নিশ্চয়ই আমরা সবাই অনেক কিছু শিখতে পারবো, সেই প্রত্যাশাও থাকলো। এই পোস্টটি লেখার সময়ই অনুমান করেছিলাম যে এক শ্রেনীর পাঠক থাকবে যারা বেতিব্যস্ত হয়ে উঠবে – এর “রং” কিংবা “দল” নিরূপণে, এবং সে অনুযায়ী একে ব্র্যান্ডেড করে প্রচার করতে – তাই অবাক হচ্ছি না ততোটা। এই পোস্টটিকে দলীয় মতাদর্শী পোস্ট হিসেবে label করে দেয়ার যে কিছু স্ট্র্যাটেজিক সুবিধা আছে কারও কারও পক্ষ থেকে, সেটা বুঝি। কিন্তু সেই সম্ভাবনার কথা চিন্তা করে যে কথাগুলি সত্য মনে করি তা বলতে কোন দ্বিধা বোধ করিনা, অন্তত নিজের দিক থেকে। আরও স্পষ্টভাবে বলতে গেলে – গোলাম আযম বা যুদ্ধাপরাধী, জঙ্গী, তাদের সহচর পৃষ্ঠপোষকদের চিহ্নিত করতে গিয়ে সেটি কোন্ দলের পক্ষে বা বিপক্ষে গেল তা নিয়ে মোটেই ভাবিত নই। আর আপাত balance (!) রক্ষা করতে গিয়ে একটি জীবনীধর্মী নাটক আর মতলবী ইতিহাসতত্ত্বের মধ্যে তুলনা করতেও রাজী নই।